
Sambung : - 


Ngadani Bêndungan Tambak Agung 


1. Kinanthi 


1. awit saking karsanipun | Jêng Gusti Pangran Dipati | Arya Amangkunagara | 
ping sakawan kang piniji | mirungga ajudhanira[1] | jêng raja nagri Walandi || 


2. Ridêr ing Ordhê satuhu | Nèdêrlan Sêleyo nami | kolnèl myang komandhanira | 
lèsiyunipun pribadi | ing nagari Surakarta | 


têlênging karaton Jawi || 


3. bilih mangke karsanipun | yasa bêndungan banawi | wontên dhusun ing 
Maguwan | tanah Sêmbuyan kang nginggil |[2] supados ing toyanira | lumèbèr 
mring têgal sabin || 


4. karsa kang makatên wau | sèstu dadosakên sami | bingah myang panuwunira 
| abdi dalêm among tani | wit wêwah pasilanira | marakkên rèh kang basuki || 


5. mila ing dintên winastu | Jêng Gusti Pangran Dipati | Arya Amangkunagara | 
kadhèrèkkên putra kalih | Jêng Pangran Gêndasuputra | lan Gôndaatmaja ari || 


6. nyalirani karsanipun | 


ngawiti anambut kardi | masang banoning bêndungan | kang tumrap dhasaring 
warih | sarta mawi kajênêngan | wakil jêng gupêrmèn kalih || 


7. jêng tuwan ingkang sinêbut | K. A. L. Y. Yèkêl nami | residhèn ing Surakarta | 
lawan kangjêng tuwan malih | Van Ordhên ing namanira | asistèn ing Wanagiri || 


8. lawan pra administratur | dêmang rôngga lawan naib | sadaya bawah 
Sêmbuyan | kang supados pandamêling | bêndungan gya kalêksanan | rampung 
ramping mikantuki || 


9. makatên ing karsanipun | jêng gusti anyalirani | dados sokur bingahira | 


sagunging kang para abdi | tanah Sêmbuyan sadaya | ciptantuk barkahing Gusti 


10. dèntên mangke kang tinuduh | kapitados ngundhagèni | panambute ing 
bêndungan | abdi dalêm Tuwan Portir | pangagêng ing Eramaka | lan Dêmang 
Pôncajahnawi || 


11. kang bantoni karsanipun | bawah kapanewon kalih | Giritôntra Baturêtna | 
kabayar kados galidhig | mila sagung narakarya | tan wontên mingkuh ing kardi 


12. dumadi wadya sawêgung | samya ngaturkên basuki | miwah muja 
kastawanta | ingkang mugi kangjêng gusti | pinanjangna yuswanira | 


kadugèna kang kinapti || 


13. winantua nugraha gung | myang kamulyaning dumadi | sumrambah mring 
garwa putra | wayah buyut sapawingking | lulusa darbèni praja | pinundhi-pundhi 
salami || 


14. titi panitraning têmbung | nujwari Salasa Paing | tanggal kaping tigang dasa | 
Rêjêb Dal sangkalèng warsi | muji kumbul sariranta | Jêng Gusti Pangran Dipati || 
[3] 


ajudanira (dan di tempat lain). (kembali) 


§ Tlatah Sêmbuyan inggih punika Kabupatèn Wanagiri Mangkunagaran ingkang 
sisih kidul. (kembali) 


§ Taun Jawi 1807, taun Walandi 1878, wulan Juli. [Sengkalan: muji kumbul 
sariranta Jêng Gusti Pangran Dipati (Sêlasa Paing, 30 Rêjêb 1807 A.J., Rabu, 31 
Juli 1878 A.D.)]. (kembali) 


